, 17. jaanuar 2019, 15:03
Kukkumisel saadud sinikad kaovad kiiremini hepariini sisaldavate kreemide abil. Foto: Vida Press
Libedaga on väga kerge kukkuda, kuid iga väiksema traumaga pole vaja EMOsse minna. Mis võiks olla libedal ajal koduapteegis, soovitab Apotheka apteeker Kerli Valge.
- Lokaalselt tuleb kasutada külmakompressi, milleks sobib väga hästi geelikott, mida tuleb hoida vigastatud kohal kuni 20 minutit. Kindlasti ei tohi asetada külma geelikotti vahetult nahale, vahele tuleb panna rätik, et kaitsta nahka.
- Kui kukutud kohal on nahk terve, võib kasutada ka külmaspreisid ja külmageele. Külma mõjul valu väheneb, veresooned ahenevad ja turse väheneb.
- Sinikal aitavad kiiremini taanduda hepariinisisaldusega geelid. Geeli kantakse nahale 3 kuni 4 korda ööpäevas. Ka siin tuleb jälgida, et nahal ei esineks kahjustusi.
- Valu korral sobivad paratsetamooli või deksketoprofeeni sisaldavad tabletid, lahustuvad tabletid või pulber.
- Kui vigastatud koht on liiges, siis aitab ka koha toestamine elastiksideme või kinesioteibiga. Vigastatud kohta ei tohi liiga kõvasti kinni siduda, verevarustust ei tohi takistada.
- Kui valu, turse ja ebamugavus ei möödu paari päeva jooksul, tuleb nõu pidada perearstiga.